Ibrahim Gaidam ko Geidam (an haife shi a shekara ta alif 1956, a ƙauyen Bukarti) gwamnan jihar Yobe daga shekara ta 2009 zuwa shekara ta 2019, (bayan Mamman Bello Ali - kafin Mai Mala Buni). An haifi Ibrahim Gaidam a ranar 15 ga Satumba a shekara ta 1956 a ƙauyen Bukarti, ƙaramar hukumar Yunusari a tsohuwar Borno, a yanzu jihar Yobe. Ya halarci Kwalejin Malamai ta Borno (BTC) Maiduguri daga 1974 zuwa 1979, inda ya samu takardar shedar koyarwa. Ya halarci Jami'ar Ahmadu Bello dake Zariya a shekarar 1981 zuwa 1983, inda ya yi Diploma a fannin lissafi. Daga baya ya koma Jami’ar Ahmadu Bello, inda ya sami digiri na biyu (BSc) a fannin lissafi a shekarar 1990. Ibrahim Gaidam tun farko shi akawunta ne ya yi aiki a ma'aikatun gwamnati da dama a tsohuwar jihar Borno kafin a rabata daga baya kuma ta koma jihar Yobe. Ya taɓa zama mataimakin daraktan kuɗi a hukumar kula da abinci da hanyoyi da ababen more rayuwa a karkara, ya kuma riƙe muƙaddashin daraktan kuɗi da samar da kayayyaki a ma’aikatar yaɗa labarai da al’adu ta Yobe.